google/wiki40b huggingface dataset:
Lote

Lote er et område i Eid kommune i Nordfjord. I området ligger ferjeleiet mellom Anda og Lote, et sentralt knutepunkt der europavei 39 krysser Nordfjord. 
Over Lote ligger gårdene Lotsberg i bratt terreng mot fjellet.
Området lå tidligere som del av Gloppen kommune, og folket soknet til Vereide kirke. Etter at Lotetunnelen åpnet ble avstanden til Nordfjordeid kortere, men kommunegrensene ble flyttet til midt i Nordfjorden og Eid kommune tok over Lote og Hennebygda først i 1992.
Skriveformen med h, Lothe, er vanlig brukt som etternavn for personer fra bygda.

Kommunikasjon

Fra ferja går europavei 39 vestover langs Lotestranda til Lotetunnelen og videre mot Nordfjordeid. Mot øst går fylkesvei 698 via Hennebygda og Randabygda og Hopland mot Stryn. Veien her har fått navnet Panoramaveien på grunn av utsikten fra veien som er lagt høyt over Nordfjorden.
Kirkeskip

Betegnelse

Betegnelsen «skip» stammer fra middelalderlatinens begrep navis. Den latinske bruken av ordet navis kan skyldes en sammenblanding mellom greske ναός (jonisk νηός) som betyr «tempelrom» og tilsvarende språks ναύς (νηύς) som betyr «skip». På engelsk er begrepet nave direkte avledet fra latinsk navis.

Skipsmodell

«Kirkeskip» kan også referere til en skipsmodell, et votivskip, som er hengt opp i en kirke. I Nord-Europa, og spesielt i Skandinavia, har slike skip vært svært vanlige, og finnes fortsatt i mange kirker.

Metafor

I kristen tradisjon blir «skipet» dessuten ofte brukt som metafor på kirken. Symbolet bygger blant annet på fortellingen om Noas ark og fortellingen om Jesus som stiller stormen.
Til fengslet jeg vandrer

«Til fengslet jeg vandrer» er sammen med «Brennevinsondet» og «Baardsens levnedsløp» det mest kjente skillingstrykket om Gjest Baardsen. I 1845 ble Baardsen benådet, og da reiste han rundt og solgte skillingstrykk han hadde skrevet i fengslet.
Sita Air

Historie

Selskapet fikk sin driftstillatelse i  2000 og ble etablert i oktober 2000, fikk driftstillatelse, men var ikke istand til å starte flyvninger før  2003 på grunn av politisk uro i landet. Flyvningene startet 6. februar 2003 med en enkelt Dornier Do 228. Senere er tre  Dornier føyet til flåten. 2003. Selskapet har  180 ansatte.

Destinasjoner

Sita Air opererer flyvninger til følgende innlands destinasjoner (juni 2010):
Roger Andreassen

Utdanning og ansettelse

Etter examen artium på Hamar katedralskole utdannet Andreassen seg ved Universitetet i Oslo og har studert orgelspill med Leif Solberg, Ragnar Røgeberg og Arild Sandvold. Fra 1975 til 1996 var han assisterende domorganist i Hamar domkirke og spilte orgel ved Rosemarie Køhns vigsling som Nordens første kvinnelige biskop Kristi Himmelfartsdag 1993. Siden 1991 er han organist i Ringsaker kirke og har initiert flere gjestespill med blant andre Nordic Voices, Vertavokvartetten, Arve Tellefsen, Atle Sponberg,Terje Tønnesen,Elise Båtnes, Det norske solistkor og Det norske kammerorkester.

Annen virksomhet

Som konsertorganist og akkompagnatør for norske kor har han blant flere steder spilt i Peterskirken i Roma, Kölnerdomen og katedralene i Edinburgh og Dublin Han er ellers en mye brukt orgelsolist og akkompagnatør for kor, vokalensembler, sang- og instrumentalsolister ved konserter og fonograminnspillinger på Østlandet. En rekke av hans komposisjoner og arrangementer er lydfestet på CD av Mjøsensemblet og er blitt spilt i NRK. Blant leilighetsverkene nevnes Fanfare for brassband ved åpningen av Mjøsbrua i 1985. Til byfesten i anledning av Moelv og Brumunddals offisielle markering av bystatus 25. juni 2010 har han komponert Til Ringsaker for solister og orkester. Verket ble urframført av Hedmarken Symfoniorkester med solistene Mari Silje Samuelsen ( fiolin), Håkon Samuelsen ( cello), Tanja Irene Leine (sopran) og Anna Sundström Otervik (mezzosopran) under ledelse av dirigenten Trond Korsgård. Som pianist har han medvirket i et seksmanns-ensemble med musikere fra Oslo Filharmoniske Orkester under ledelse av Kai Angel Næsteby ved Kong Olav Vs 25-årsjubileum som monark på Akershus slott i 1982 og ved en rekke andre jubiléer i kongefamilien i tidsrommet fra 1982 til 1989. Han har publisert musikerbiografier om Ragnar Røgeberg og Leif Solberg og har vært redaktør av forlagsserie på Norsk Musikforlag AS. Han er blant initiativtakerne til kammerensemblet Mjøsmusikk hvor han spiller klaver og orgel i tillegg til å skrive arrangementer og instrumentasjoner.
Han er bror av fløytisten, professor Tom Ottar Andreassen.
Faktum

Filosofisk

Fra et filosofisk perspektiv er et faktum det som i virkeligheten kan relateres til sannheten i et språklig utsagn.
Benjamín González

Idrettskarriere

González ble spansk mester på 400 meter i 1980, 1981 og 1982. Innendørs ble han spansk mester på 400 meter tre ganger fra 1980 til 1982, og på 800 meter i 1984 og 1985. Han representerte Spania ved sommer-OL 1980, og deltok på 4 x 400 meter stafett. Spania kom på 6.-plass i sitt innledningsheat, og gikk ikke videre til finalen. 
Ved EM i friidrett innendørs 1982 i Milano kom han på 3.-plass på 400 meter, bak sovjetiske Pavel Konovalov og ungarske Sándor Újhelyi. González løp her på 47,41. Senere på året deltok han ved EM i friidrett 1982. Der ble han slått ut i innledningsheatet på 400 meter, med tiden 47,00, og deltok også på 4 x 400 meter, der Spania ikke fullførte sitt innledningsheat. 
I 1983 kom Spania på 3.-plass på 4 x 400 meter ved det Ibero-amerikanske mesterskapet i friidrett 1983, bak Cuba og Brasil, med González på laget. Han deltok igjen ved sommer-OL 1984, der Spania kom på 4.-plass i sitt innledningsheat på 4 x 400 meter, og gikk ikke videre til semifinalen. Individuelt deltok han også på 800 meter, men kom på 4.-plass i sitt innledningsheat, og gikk ikke videre til kvartfinalen. 
Ved VM i friidrett innendørs 1985 kom han på 2.-plass på 800 meter med tiden 1:47,94, kun slått av sin lagkamerat Colomán Trabado.
Brad Mehldau

Norgesbesøk

Brad Mehldau Trio gjestet Kongsberg Jazzfestival 7. juli 2001, spilte på Kongsberg sammen med Joshua Redman 7. juli 2011 og med egen trio igjen  3. juli 2015. Alle konsertene ble holdt i Kongsberg kino.
Vigerstedverkstedet

Vigerstedverkstedet var et dansk malerverksted som arbeidet med kalkmalerier og som var aktivt på Sjælland 1450–60. 
Det er bevart få utsmykninger utført av verkstedet; man finner kalkmalerier i Vigersted kirke og i Bringstrup kirke.
Maria de' Medici

Regent

Da Henrik døde ble Maria de' Medici Frankrikes regent som formynder for sin minderårige sønn Ludvig XIII. Etter kort tid avskjediget hun ektefellens rådgivere, hun befant seg i en svak posisjon i forholdet til adelen og utlandet. Hun hadde sine egne favoritter som Leonora Galigari og Concino Concini og favoriseringen av disse gjorde henne upopulær. Adelen så på dette som favorisering av utlendinger med mål om å undergrave Frankrike. Concino Concini la om utenrikspolitikken i sterk katolsk og pro-spansk retning.
Byggingen og innredningen av Palais du Luxembourg, som hun kalte Palais Médicis, opptok mye av hennes tid. Hun kjøpte grunnen i 1612 og byggingen startet i 1615 etter tegninger utført av Salomon de Brosse. Hennes hoffmaler var Peter Paul Rubens.
Maria de' Medici inngikk en avtale som skulle gi protestantene religionsfrihet i en periode på seks år. Hun sluttet en allianse med Spania gjennom ekteskapet mellom sønnen Ludvig XIII og Anna av Østerrike som ble inngått den 21. november 1615. En av hennes sterkeste motstandere var prinsen av Condé som til slutt ble arrestert i 1 1616. I november samme år ble Richelieu utnevnt til statssekretær for krig og utenrikspolitikk. 
Hennes regjeringstid fikk et rykte på seg dominert av italiensk favoritter, korrupsjon og økonomisk krise. 
24. april 1617 ble hun avsatt som regent gjennom et kupp beordret av sønnen Ludvig XIII og hun ble forvist til Château de Blois.

Senere liv

I februar 1619 klarte Maria å rømme fra fangenskapet og formet etter hvert en allianse med sin andre sønn Gaston av Orleans for å styrte Ludvig. Dette lyktes ikke. 
I 1620 returnerte hun til hoffet. Da Richelieu ble førsteminister hos Ludvig XIII i 1624 forsøkte Maria å styrte han, men ble tvunget til å gi opp.
I 1631 flyktet Maria till Brüssel noe som medførte at hun ble ansett som forræder i Frankrike og hun ble fratatt sin tittel som dronning og sitt økonomiske underhold. Hun besøkte deretter flere hoff rundt i Europa, blant annet i England og Tyskland.  Hun døde i Rubens hus i Köln og ligger begravet i Klosterkirken Saint-Denis.
Vandringa

Vandringa (1923) er plassert som det tredje bindet i den episke kronologien til romanserien Dansen gjenom skuggeheimen av Kristofer Uppdal, men står relativt fritt i forhold til de lange episke linjene i verket ellers. Hovedpersonen Øl-Kalle, egentlig Kal Ølstad, opptrer bare som bifigur i noen av de andre bindene. Romanen er en mer tradisjonell utviklingsroman enn de fleste andre bøkene i verket, og kan lett leses uavhengig av disse.
Unge menns oppbrudd fra bondesamfunnet og klassereisen deres inn i arbeiderklassen er et hodemotiv i hele verket. Likevel blir selve oppbruddet og årsakene til dette lite skildret. Denne «proletariseringen av bondeungdom» er likevel hodemotivet i romanen, som forfatteren selv tematiserte som «lausrivinga fra upphavet». Livsløpet til Kal Ølstad blir skildret fra femårsalderen, gjennom familiens oppbrudd fra gården, flytting til byen, tapet av moren, og livet som gjetergutt, anleggarbeider og til slutt uteligger i Kristiania. Romanen forteller både om den individuelle livsreisen hans fra Kal Ølstad til Øl-Kalle, og om den store reisen som familien og bondestanden gjør.
Romanen har et mer selvbiografisk preg enn mange av de andre bindene i serien. Uppdal var selv eldste sønn på gården Opdal i Beitstad, en gård som faren måtte selge da Kristofer var fire år gammel, og familien bosatte seg deretter i Steinkjær. Syv år gammel mistet han moren, og etter at faren stiftet ny familie, ble han satt bort i tjeneste på ulike gårder i Steinkjærområdet. Romanen gjentar også mye av materialet fra den første prosaboka til Uppdal, novellesamlinga Ved Akerselva (1910), hvor novellene var skrevne i jeg-form. Sammenlignet med novellene, har romanen mer stoff fra barndommen til hovedpersonen og familien sin oppbrot fra gården.
Shuruppak

Shuruppak (også Shuruppag «det legende sted», dagens sted Tell Fara, Al-Qadisiyya, Irak) var en sumerisk by i oldtiden som lå rundt 56 km sør for Nippur på bredden av elven Eufrat.
Byen Shuruppak var tilegnet guden Ninlil, også kalt for Sud, gudinne for luft og korn.

Historie

Shuruppak begynte som en sted og deretter som en by for lagring og distribusjon av korn, og hadde etterhvert flere kornsiloer enn noen annen by i Sumer. Det tidligste utgravde arkeologiske kulturlaget ved Shuruppak er datert til Jemdet Nasr-perioden for omtrent 3000 f.Kr. Stedet ble fraflyttet og forlatt kort tid etter 2000 f.Kr. Den tysk-amerikanske arkeologen Erich Schmidt fant et Isin-Larsa-sylindrisk segl og flere plaketter av keramikk som kan være datert så tidlig som 2. årtusen f.Kr.. Overflatefunn er overveiende Tidlig dynastisk.
Ved slutten av Uruk-perioden var det en arkeologisk dokumentert elveoversvømmelse i Shuruppak. Polykromkeramikk fra et ødelagt kulturlag under avleiringene fra oversvømmelsen har blitt datert til Jemdet Nasr-perioden som umiddelbart var forut den tidlige dynastiske I-perioden.
To mulige konger fra Shuruppak er nevnt i epigrafisk data (inskripsjoner). I den sumeriske kongelisten er en kong Ubara-Tutu listet som en hersker av Shuruppak og den siste kongen «før oversvømmelsen». I eposet om Gilgamesj er en Utanapishtim (også Uta-na'ishtim), sønn av Ubara-Tutu, notert som konge av Shuruppak. Navnet Ziusudra er også assosiert med ham. Disse figurene kan like gjerne være mytiske og ikke faktiske, og er uansett ikke bekreftet av arkeologiske funn.

Arkeologi

Området Shuruppak strekker seg rundt en kilometer fra nord til sør. Det totale området er på omtrent 120 hektar med rundt 35 hektar av jord som går 3 meter over konturen.
Etter en kort undersøkelse av Hermann Volrath Hilprecht i 1900 ble Shuruppak for første gang utgravd i 1902 av Robert Koldewey og Friedrich Delitzsch fra Det tyske orientalske selskap (Deutsche Morgenländische Gesellschaft) i åtte måneder.
Blant andre funn ble hundrevis av leirtavler fra før-sargonisk tid (2700-2350 f.Kr.) samlet som endte opp i museer i Berlin og Istanbul. I mars og april 1931 utgravde et felles gruppe av arkeologer fra Universitetet i Pennsylvania og American Schools of Oriental Research området for ytterligere seks uker med Erich Schmidt som leder og sammen med epigrafikeren Samuel Noah Kramer.
Utgravningene avdekket 87 leirtavler og fragmenter, det meste fra før-sargonisk tid, bikonveks (konveks på begge sier) og ubrent. I 1973 ble en tre dagers overflateundersøkelse ledet av Harriet P. Martin. Undersøkelsen, som besto hovedsakelig av potteskår og leirgods, bekreftet at Shuruppak kan dateres så tidlig som minst Jemdat Nasr-perioden, utvidet langt inn i tidlig dynastisk tid, og var også et element i Det akkadiske rike og Tredje Ur-dynastiet.
Kalvetangen

Kalvetangen er et nes lengst nord på Føynland i Færder kommune. Det er hovedsakelig bebygd med luksusvillaer, og har ei småbåthavn og ei strand. Området er et av de dyreste å bo i i Vestfold.
Erodos kullkraftverk

Erodos kullkraftverk er et kullkraftverk i provinsen Indre Mongolia i det nordlige Kina. Det har en installert produksjonskapasitet på 660 MW.
Tore Vikingstad

Tidlig karriere

Vikingstad startet sin profesjonelle karriere i Viking Hockey i Stavanger, hvor han spilte 51 kamper og scoret 18 mål og 16 assists fordelt på tre sesonger. I 1996 byttet han til Stjernen Hockey i Fredrikstad, hvor han spilte 77 kamper og scoret 49 mål og 66 assists fordelt på to sesonger.
I 1998 signerte han for Färjestads BK i den svenske Elitserien, hvor han spilte 96 kamper og scoret 17 mål og 30 assists. Han spilte også for Färjestad under det europeiske klubbmesterskapet European Hockey League i 1998-1999-sesongen. I 2000 signerte han for Leksands IF for en sesong og spilte her 41 kamper og scoret 10 mål og 15 assists. I alt spilte han 137 kamper og scoret 72 poeng i den svenske Elitserien.
Under NHL Entry Draft 1999 ble han draftet av St. Louis Blues som nummer 180 i den sjette runden.

DEL

I 2001 signerte han for DEG Metro Stars i Deutsche Eishockey Liga i Tyskland og ble her til 2008. I 2008 signerte han for Hannover Scorpions og spilte her i to sesonger og scoret poeng. Han ble utropt til beste spiller i 2005-06-sesongen i den tyske ligaen og var også toppscorer samme sesong med totalt 71 poeng. Denne bedriften førte også til at Vikingstad fikk Gullpucken som bevis på at han var årets beste norske ishockeyspiller i 2005-06. I sine 10 sesonger i Tyskland har han i alt spilt 461 kamper og scoret 130 mål og 286 assists (416 poeng) i den regulære sesongen samt scoret 20 mål og 26 assists på 67 sluttspillskamper.

Landlagskarriere

Vikingstad var i mange år en av de viktigste lederskikkelsene og offensive spillere på det norske landslaget, og spilte alt 88 offisielle landskamper for Norge (OL og VM-kamper samt OL- og VM-kvalifiseringskamper) og scorte 19 mål og 29 assists.
Han debuterte på A-landslaget i 1997 under OL-kvalifiseringen i Østerrike, hvor Norge ikke klarte å kvalifisere seg til Vinter-OL 1998. Han har deltatt i seks A-VM (1997, 1999, 2000, 2001, 2006 og 2009), fem B-VM (1998, 2002, 2003, 2004 og 2005), fem OL-kvalifiseringsturneringer (1997, 2001, 2004, 2005 og 2009) og ett OL (2010).
Vikingstad scoret det avgjørende målet da Norge slo Canada i gruppespillet i A-VM i Russland i 2000. I kampens 48. minutt scoret han det avgjørende 4-3 målet i overtallsspill fem mot fire etter en pasning fra Trond Magnussen.
I februar 2008 var han toneangivende da Norge på hjemmebane kvalifiserte seg for OL i Vancouver i Canada. På tre kamper scoret han tre mål og noterte seg for seks poeng totalt.
Vikingstad avsluttet sin landslagskarriere ved OL i Vancouver i 2010, 16 år etter at det norske landslaget sist spilte i OL. Her spilte han i den eksplosive førsterekken sammen med Patrick Thoresen og Mats Zuccarello Aasen, og noterte selv for 4 mål, inkludert ett hat-trick i gruppespillskampen mot Sveits den 20. februar 2010 scoret Vikingstad som sendte kampen i overtid og ga Norge et poeng til tross for 5-4-tap.
Peter Nicolay Motzfeldt

Familie

Motzfeldt ble født inn i familien Motzfeldt i Danmark i 1660, antagelig København, ettersom hans far Peter Motzfeldt var bosatt der. Han ble gift i Jylland i Danmark med Kirstine Hansdatter Schade eller Calundborg. Hun var datter av en rektor i Roskilde, Hans Pedersen Schade eller Calundborg og Bodil Danclefsdotter. Motzfeldt ble gift for andre gang med Anne Sophie von Mühlheim. Han fikk sønnen Peter Jakob Motzfeldt (1699–14. mars 1791) som også ble generalmajor. Motzfeldt døde i Danmark i 1732.

Karriere

Motzfeldt ble utnevnt til oberst 17. mai 1713. Det er usikkert når han kom til Norge. Det virker som om han som mange andre dansker på den tiden kom i embeds medfør, i det han fra 5. august 1718 til 10. april 1730 var sjef for Nordenfjeldske Dragonregiment, som man antar hadde hovedsete i Trondheim. Han var da generalmajor.
Under felttoget i Trøndelag i 1718 kommanderte han dragonregimentet.
Nevrologi

Nevrologi (av nevro- og -logi) er den læren i legekunsten (av lat. medicina) som omhandler nervesystemet. En nevrolog er en lege som har spesialisert seg på sykdommer i nervesystemet. Nevrologi omfatter undersøkelse, diagnose, behandling og etterbehandling av forstyrrelser i det sentrale og det perifere nervesystem.
Suspensjon (kjemi)

En suspensjon er en oppblanding av et finfordelt, men uoppløselig fast stoff i ei væske. I en suspensjon vil stoffet etter ei tid synke til bunns – sedimentere – dersom stoffet har større tetthet enn væsken. Stoffet kan også skilles fra væsken ved filtrering.
En del av massetransporten til elver foregår i suspensjon. Mange produkter fra næringsmiddelindustri, kjemisk industri og kosmetisk industri leveres som suspensjoner.
Leptotes

Utseende

Ganske små og spinkle blåvinger, vingene med korte, hårtynne stjerter bakerst. Oversiden hos hannene er litt blekt blåfiolett, hos hunnene mer brunlig. Undersiden er gråbrun med hvite tverrstreker, gjerne med to oransje og svarte øyeflekker ved bakhjørnet.

Levevis

Larvene til mange arter lever på planter i slekten Plumbago (Plumbaginaceae) og ulike planter i erteblomstfamilien.

Utbredelse

Slekten er hovedsakelig utbredt i Afrika og Sør-Amerika, men den vidt utbredte arten L. pirithous finnes også i Sør-Europa.
Fylkesvei 7334

Fylkesvei 7334 går mellom Kløvimoen og Simskarmyra i Grane kommune. Veien er 31,2 km lang.
Veien er en del av Villmarksveien.
Frem til 2019 hadde veien betegnelsen fylkesvei 273.
We Can Do It!

«We Can Do It!» er en amerikansk propagandaplakat fra andre verdenskrig, laget av J. Howard Miller i 1943 for Westinghouse Electric med det formål å inspirere arbeidere til høyere arbeidsmoral. Det er antatt at bildet er basert på et svarthvitt nyhetsbilde av en kvinne som jobbet på en fabrikk i Michigan, Geraldine Doyle. Under krigen ble plakaten kun brukt internt for Westinghouse, og ble kun vist i februar 1943. Bildet ble ikke brukt for rekruttering, men til inspirasjon for de allerede ansatte kvinnene.
Plakaten ble ikke velkjent under andre verdenskrig, men den ble gjenoppdaget tidlig på 1980-tallet og gjenprodusert i flere former, blant annet under navnene «We Can Do It!» eller «Rosie the Riveter». Bildet ble brukt for å fremme feminisme og andre politiske problemstillinger på 80-tallet. Bildet var på forsiden av Smithsonian i 1994 og kom som amerikansk frimerke i 1999. I 2008 ble den en del av valgkampanjene til flere amerikanske politikere, og i 2010 ble bildet omarbeidet av en kunstner for å feire at Julia Gillard ble Australias første kvinnelige statsminister. Bildet er et av de ti meste etterspurte bildene fra National Archives and Records Administration.
Songwe (elv)

Songwe er en grenseelv mellom Malawi og Tanzania. Den har utspring sør for byen Mbeya i Tanzania, og renner først mot sør-sørvest. Etter samløpet med Katendo fra vest snur elva mot øst-sørøst, og danner over resten av sitt løp grensa mellom de to landene. Den munner ut lengst nordvest i Malawisjøen
Gonadotropinfrigjørende hormon

Gonadotropinfrigjørende hormon (GnRH), også kjent som LHRH er et peptidhormon ansvarlig for frigjøring av follikkelstimulerende hormon (FSH) og luteiniserende hormon (LH) i forlappen. Hormonets struktur ble fastsatt i 1977 av nobelprisvinnerne Roger Guillemin og Andrzej W. Schally.
Syntetiske GnRH er buserelin, goserelin, leuprolid, nafarelin og triptorelin. Disse brukes som legemiddel ved for eksempel prostatakreft, livmorknuter, metastatisk brystkreft, hypogonadisme, for tidlig pubertet og endometriose.
GnRH stimuleres av insulin og hemmes av prolaktin. Dopamin og østrogen stimulerer frigjøring av luteiniserende hormon via GnRH. Blodverdiene av GnRH er lave i barndommen, stiger i puberteten og fortsetter å være høye gjennom fertil alder.
Smena

Smena (russisk: Смена) er en serie rimelige 35 mm filmkameraer produsert i Sovjetunionen av Lomofabrikken fra 1953 til 1991. Kameraene skulle være billige og tilgjengelige for allmennheten, og var laget av bakelitt eller sort plast (de senere modellene). Smenakameraene er helt manuelt operert.
Kevin Whately

Utdannelse

Whately kommer fra Humshaugh, i nærheten av Hexham i Northumberland. Som ung gikk han på kostskolen Barnard Castle School. I 1975 begynte han å studere drama hos Central School of Speech and Drama.

Karriere

Whately har hatt en rekke roller både på film, tv og teater. Blant annet spilte han Sgt. Hardy i storfilmen Den engelske pasienten, og i Storbritannia er Kevin Whately ikke minst kjent for sin komiske rollefigur i den populære komedieserien Auf Wiedersehen, Pet.

TV-seriene Inspektør Morse og Lewis

Inspektør Morse-serien ble avsluttet i 2000, og i 2002 døde John Thaw – som spilte Morse. I 2004 besluttet det britiske TV-selskapet ITV å lage en spin-off-serie hvor Robbie Lewis selv er blitt førstebetjent (inspektør).
Pilotepisoden av Lewis, «Reputation», ble kringkastet i England i januar 2006. Denne ble tatt godt imot av et kritisk Morse-publikum – ikke minst på grunn av Kevin Whatelys troverdige rolletolkning. ITV produserte dermed tre episoder, hver av dem i spillefilmlengde, som ble kringkastet i England tidlig i 2007. Også disse episodene fikk mange seere, og det ble produsert ytterligere fire episoder som ble kringkastet tidlig 2008. Høsten 2008 var man i gang med innspillingen av ytterligere fire episoder; disse hadde premiere i februar 2009. Det ble ialt innspilt 33 episoder av serien. Whately hadde flere ganger planlagt å forlate rollen som Robbie Lewis. Han ble tilbudt hovedrollen i The Broker's Man som hadde premiere i 1997. Da John Thaw døde i 2002 trodde han at det var slutten på Lewis, men returnerte til rollen da ITV tilbød ham hovedrollen i Lewis. Etter den syvende sesongen av Lewis trodde han at han endelig var ferdig med rollen, men hans kone sa «I can’t cope with you at home,» så han returnerte til rollen igjen.

Privat

Han bor i dag i Milton Keynes, sammen med sin kone, skuespilleren Madelaine Newton. Hun hadde en rolle i Inspektør Morse-episoden «Masonic Mysteries» i fjerde sesong i 1990. De har to barn.